text: Hvem savner kurv med patroner?
  13 december 2012 kl. 11.51
  Syd- og Sønderjyllands Politi efterlyser ejeren af en kasse med navnet Maja og syv kasser med patroner.
  Effekterne er fundet under en ransagning på en adresse i Tønder kommune i slutningen af oktober 2012. Her fandt politifolkene to ting, som de gerne vil finde ejeren til:
  Det drejer sig om en blå fletkurv i plast, som er dymo-mærket med navnet ?Maja?. Kurven indeholdt desuden syv kasser patroner af mærket Danshot og Hunting.
  Det er helt legalt at opbevare patroner til jagt i private hjem.
  Politiet formoder, at kurv og patroner stammer fra et indbrud, som kan forbindes med to anholdte tyve. Effekterne blev fundet med en lang række andre tyvekoster, som politiet har styr på. Men plastkurven og patronerne er der ingen anmeldelser om, siger vicepolitikommissær Henning Marcussen til TV SYD
  Hvis man kender til nogen af delene, bedes man kontakte lokalpolitiet i Tønder på telefon 1-1-4.
  